Oficiālais Vēstnesis L 181 , 11/07/2002 Lpp. 0023 - 0028



Komisijas Lēmums (2002. gada 10. jūlijs), ar kuru groza Lēmumu 94/278/EK, ar ko izveido to trešo valstu sarakstu, no kurām dalībvalstis atļauj ievest noteiktus produktus, uz ko attiecas Padomes Direktīva 92/118/EEK, attiecībā uz olu produktu, gliemežu, varžu kājiņu, medus un peru pieniņa ievešanu (izziņots ar dokumenta Nr. C(2002) 2555) (Dokuments attiecas uz EEZ) (2002/574/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 17. decembra Direktīvu 92/118/EEK, ar ko paredz dzīvnieku veselības un sabiedrības veselības prasības attiecībā uz tādu produktu tirdzniecību un importu Kopienā, uz kuriem neattiecas šādas prasības, kas paredzētas īpašos noteikumos, kuri minēti Direktīvas 89/662/EEK A pielikuma I daļā, un - attiecībā uz slimību izraisītājiem - īpašos noteikumos, kuri minēti Direktīvā 90/425/EEK [1], kurā jaunākie grozījumi izdarīti ar Komisijas Lēmumu 2001/7/EK [2], un jo īpaši tās 10. pantu, tā kā: (1) Tā kā trešās valstis, no kurām dalībvalstis atļauj ievest cilvēku pārtikai paredzētas olas, ir noteiktas sarakstā, kas ir pielikuma VIII daļas A punktā Komisijas 1994. gada 18. marta Lēmumā 94/278/EK, ar ko izveido to trešo valstu sarakstu, no kurām dalībvalstis atļauj ievest noteiktus produktus, uz kuriem attiecas Padomes Direktīva 92/118/EEK [3], kurā jaunākie grozījumi izdarīti ar Lēmumu 2002/337/EK [4]. Minēto sarakstu veido savstarpējas norādes uz pielikumu Komisijas 1994. gada 16. februāra Lēmumam 94/85/EK, ar ko izveido to trešo valstu sarakstu, no kurām dalībvalstis atļauj ievest svaigu mājputnu gaļu [5], kurā jaunākie grozījumi izdarīti ar Lēmumu 2001/733/EK [6]. (2) Trešās valstis, no kurām dalībvalstis atļauj ievest cilvēku pārtikai paredzētus olu produktus, ir noteiktas Lēmuma 94/278/EK pielikuma VIII daļas B punkta sarakstā. Minēto sarakstu veido savstarpējas norādes uz pielikumu Komisijas 1994. gada 16. februāra Lēmumam 79/542/EK, ar ko izveido to trešo valstu sarakstu, no kurām dalībvalstis atļauj ievest liellopus, cūkas, zirgu dzimtas dzīvniekus, aitas un kazas, svaigu gaļu un gaļas produktus [7], kurā jaunākie grozījumi izdarīti ar Lēmumu 2001/731/EK [8]. (3) Savstarpēja norāde, kad tas skar olu produktus, uz Lēmumu 79/542/EEK, kas attiecas tikai uz zīdītājiem, ir maldinoša. Savstarpēja norāde uz pielikumu Lēmumam 94/85/EK, ar ko izveido sarakstu attiecībā uz svaigu mājputnu gaļu, no veterinārā viedokļa būtu daudz atbilstošāka. Ja olu produktiem ir veikta termiska apstrāde, kamēr svaiga mājputnu gaļa paliek neapstrādāta, kritēriji importa apstiprināšanai no trešām valstīm ir mazāk prasīgi, tādēļ var izveidot papildu sarakstu, lai saglabātu esošos ievedumus. (4) Trešās valstis, no kurām dalībvalstis atļauj ievest cilvēku pārtikai paredzētus gliemežus, ir noteiktas Lēmuma 94/278/EK pielikuma XI daļas sarakstā. (5) Trešās valstis, no kurām dalībvalstis atļauj ievest cilvēku pārtikai paredzētas varžu kājiņas, ir noteiktas Lēmuma 94/278/EK pielikuma XII daļas sarakstā. (6) Īpašas sabiedrības veselības prasības, kas piemērojamas attiecībā uz gliemežiem un varžu kājiņām, ir attiecīgi noteiktas Direktīvas 92/118/EEK II pielikuma 3. nodaļas I un II daļā. Šīs prasības veido dažādas savstarpējas norādes uz Padomes 1991. gada 22. jūlija Direktīvu 91/493/EEK, ar ko nosaka higiēnas prasības zvejniecības produktu ražošanai un laišanai tirgū [9]. Trešās valstis, no kurām dalībvalstis atļauj ievest cilvēku pārtikai paredzētus zvejniecības produktus, ir noteiktas sarakstā, kas ietverts pielikumā Komisijas 1997. gada 22. aprīļa Lēmumam 97/296/EK, ar ko izveido to trešo valstu sarakstu, no kurām atļauts ievest cilvēka pārtikai paredzētus zvejniecības produktus [10], kurā jaunākie grozījumi izdarīti ar Lēmumu 2002/28/EK [11]. (7) Savstarpēja norāde uz Lēmuma 97/296/EK pielikumu atvieglotu to trešo valstu sarakstu atjaunināšanu, no kurām dalībvalstis attiecīgi atļauj ievest gliemežus un varžu kājiņas, un tas būtu daudz atbilstošāk sabiedrības veselības aizsardzības aspektā. (8) Būtu jāizveido papildu saraksts ar trešajām valstīm attiecībā uz gliemežiem un varžu kājiņām, lai saglabātu esošos ievedumus no trešajām valstīm, kas jau ir apstiprinātas saskaņā ar Direktīvas 91/439/EEK attiecīgajiem kritērijiem, bet kas nav Lēmuma 97/296/EK sarakstā. (9) Trešās valstis, no kurām dalībvalstis atļauj ievest medu, ir noteiktas Lēmuma 94/278/EK pielikuma XIV daļas sarakstā. (10) Komisijas 2000. gada 8. februāra Lēmuma 2000/159/EK par trešo valstu atlieku plānu pagaidu apstiprināšanu saskaņā ar Padomes Direktīvu 96/23/EK [12], kurā jaunākie grozījumi izdarīti ar Lēmumu 2002/336/EK [13], pielikumā norādītas trešās valstis, kas iesniegušas plānu, noteiktas garantijas, ko tas piedāvā attiecībā uz to vielu un atlieku grupu kontroli, kas minētas I pielikumā Padomes 1996. gada 29. aprīļa Direktīvai 96/23/EK, ar ko nosaka pasākumus noteiktu vielu un to atlieku kontrolei dzīvos dzīvniekos un dzīvnieku valsts produktos un ar ko atceļ Direktīvas 85/358/EEK un 86/469/EEK un Lēmumus 89/187/EEK un 91/664/EEK [14], attiecībā uz minētajiem dzīvniekiem vai pirmējiem dzīvnieku valsts produktiem. (11) Ir lietderīgi atļaut medus importu no tām trešajām valstīm, kas atbilst Direktīvai 96/23/EK. Tādēļ Lēmuma 94/287/EK pielikuma XIV daļas saturs ir jāaizstāj ar savstarpēju norādi uz Lēmumu 2000/159/EK. (12) Tā kā cilvēku pārtikai paredzētu peru pieniņu iegūst ar tādiem pašiem nosacījumiem kā medu, minētajam produktam jāpiemēro tādas pašas importa prasības. Attiecīgi jāgroza Lēmuma 94/278/EK pielikuma XIV daļas nosaukums. (13) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmumu 94/278/EEK groza šādi: a) pielikuma VIII daļu aizstāj ar šā lēmuma I pielikuma tekstu; b) pielikuma IX daļu aizstāj ar šā lēmuma II pielikuma tekstu; c) pielikuma XII daļu aizstāj ar šā lēmuma III pielikuma tekstu; d) pielikuma XIV daļu aizstāj ar šā lēmuma IV pielikuma tekstu. 2. pants Šis lēmums ir adresēts dalībvalstīm. Briselē, 2002. gada 10. jūlijā Komisijas vārdā — Komisijas loceklis David Byrne [1] OV L 62, 15.3.1993., 49. lpp. [2] OV L 2, 5.1.2001., 27. lpp. [3] OV L 120, 11.5.1994., 44. lpp. [4] OV L 116, 3.5.2002., 58. lpp. [5] OV L 44, 17.2.1994., 31. lpp. [6] OV L 275, 18.10.2001., 17. lpp. [7] OV L 146, 14.6.1979., 15. lpp. [8] OV L 274, 17.10.2001., 22. lpp. [9] OV L 268, 24.9.1991., 15. lpp. [10] OV L 122, 14.5.1997., 21. lpp. [11] OV L 11, 15.1.2002., 44. lpp. [12] OV L 51, 24.2.2000., 30. lpp. [13] OV L 116, 3.5.2002., 51. lpp. [14] OV L 125, 23.5.1996., 10. lpp. -------------------------------------------------- I PIELIKUMS Lēmuma 94/278/EK pielikuma VIII daļu aizstāj ar šādu daļu: "VIII daļa A. To trešo valstu saraksts, no kurām dalībvalstis atļauj ievest cilvēku pārtikai paredzētas olas. Visas trešās valstis, kas uzskaitītas pielikumā Lēmumam 94/85/EK, ar ko izveido to trešo valstu sarakstu, no kurām dalībvalstis atļauj svaigas mājputnu gaļas importu. B. To trešo valstu saraksts, no kurām dalībvalstis atļauj ievest cilvēku pārtikai paredzētus olu produktus Visas trešās valstis, kas uzskaitītas Lēmuma 94/85/EK pielikumā, un šādas valstis: (AL) Albānija (EE) Igaunija (Gl) Grenlande (HK) Honkonga (IN) Indija (MK [1]) Bijusī Dienvidslāvijas Maķedonijas Republika (MX) Meksika (NC) Jaunkaledonija (RU) Krievija (SG) Singapūra (YU) Dienvidslāvijas Federālā Republika." [1] Pagaidu kods, kas nekādā veidā nenosaka galīgo nomenklatūru šai valstij, par kuru vienosies pēc tam, kad noslēgs par šo jautājumu pašreiz notiekošās sarunas Apvienoto Nāciju Organizācijā. -------------------------------------------------- II PIELIKUMS Lēmuma 94/278/EK pielikuma XI daļu aizstāj ar šādu daļu: "XI daļa To trešo valstu saraksts, no kurām dalībvalstis atļauj ievest gliemežus, kas paredzēti cilvēku pārtikai Visas trešās valstis, kas uzskaitītas Lēmuma 97/296/EK pielikumā, un šādas valstis: (BA) Bosnija un Hercegovina (HU) Ungārija (MD) Moldova (MK [1]) Bijusī Dienvidslāvijas Maķedonijas Republika (SK) Slovākija (SY) Sīrija (UA) Ukraina." [1] Pagaidu kods, kas nekādā veidā nenosaka galīgo nomenklatūru šai valstij, par kuru vienosies pēc tam, kad noslēgs par šo jautājumu pašreiz notiekošās sarunas Apvienoto Nāciju Organizācijā. -------------------------------------------------- III PIELIKUMS Lēmuma 94/278/EK pielikuma XII daļu aizstāj ar šādu daļu: "XII daļa To trešo valstu saraksts, no kurām dalībvalstis atļauj ievest varžu kājiņas, kas paredzētas cilvēku pārtikai Visas trešās valstis, kas uzskaitītas Lēmuma 97/296/EK pielikumā, un šādas valstis: (BA) Bosnija un Hercegovina (HU) Ungārija (MK [1]) Bijusī Dienvidslāvijas Maķedonijas Republika." [1] Pagaidu kods, kas nekādā veidā nenosaka galīgo nomenklatūru šai valstij, par kuru vienosies pēc tam, kad noslēgs par šo jautājumu pašreiz notiekošās sarunas Apvienoto Nāciju Organizācijā. -------------------------------------------------- IV PIELIKUMS Lēmuma 94/278/EK pielikuma XIV daļu aizstāj ar šādu daļu: "XIV daļa To trešo valstu saraksts, no kurām dalībvalstis atļauj ievest medu un peru pieniņu, kas paredzēti cilvēku pārtikai Trešās valstis, kas atzīmētas Komisijas Lēmuma 2000/159/EK pielikuma sarakstā ar "X" attiecīgajā ailē par medu." --------------------------------------------------